b"\n_START_ARTICLE_\nSt. Patrick's Cathedral (Midtown Manhattan)\n_START_PARAGRAPH_\nSt. Patrick's Cathedral ehk eesti keeles P\xc3\xbcha Patricku katedraal on Iirimaa kaitsep\xc3\xbchakule Patrickule p\xc3\xbchendatud roomakatoliku kirik New Yorgis. _NEWLINE_See asub Kesk-Manhattanil Fifth Avenue \xc3\xa4\xc3\xa4res 50\xe1\xb5\x97\xca\xb0 Streeti ja 51\xcb\xa2\xe1\xb5\x97 Streeti vahel, Rockefeller Centeri juurde kuuluva Atlase skulptuuri vastas. 100,4 meetri k\xc3\xb5rgust ning 1879. aastal p\xc3\xbchitsetud ja l\xc3\xb5plikult 1888. aastal valminud katedraali peetakse suurimaks uusgooti stiilis katoliiklikuks sakraalehitiseks P\xc3\xb5hja-Ameerikas._NEWLINE_19. oktoobril 1966 m\xc3\xa4\xc3\xa4ras New York City M\xc3\xa4lestusm\xc3\xa4rkide S\xc3\xa4ilitamise Komisjon ehitise kaitsealuseks m\xc3\xa4lestusm\xc3\xa4rgiks (New York City Landmark). 8. detsembril 1976 kanti kirik Ameerika \xc3\x9chendriikide Ajalooliste Paikade Riiklikusse Registrisse (National Register of Historic Places) kui USA riiklik ajaloom\xc3\xa4lestis (National Historic Landmark)."